b'\n_START_ARTICLE_\nJerry Williams\n_START_PARAGRAPH_\nJerry Williams oikealta nimelt\xc3\xa4\xc3\xa4n Sven Erik Fernstr\xc3\xb6m (15. huhtikuuta 1942 Solna \xe2\x80\x93 25. maaliskuuta 2018) oli ruotsalainen rocklaulaja. H\xc3\xa4n tuli tunnetuksi 1960-luvun alussa The Violents -yhtyeess\xc3\xa4, mutta siirtyi sitten soolouralle. Vuonna 1963 The Violents oli mukana Beatlesien Ruotsin kiertueella. Williams siirtyi 1960-luvun lopulla soulmusiikin pariin mutta palasi 1970-luvun alussa rockiin ja esiintyi Roadwork-yhtyeen kanssa 1980-luvulle saakka. H\xc3\xa4n sai vuonna 1985 kulttuuristipendin ja p\xc3\xa4\xc3\xa4si vuonna 1991 ruotsalaiseen postimerkkiin. Williams oli melko suosittu my\xc3\xb6s Suomessa 1960-luvun alussa. _NEWLINE_Williams esiintyi muun muassa Ruisrockissa vuonna 1976. H\xc3\xa4nen kappaleitaan ovat esimerkiksi "Number one" ja "Dangerous happiness" vuodelta 1963.'